11 Merose e ne e hutsitswe thata jaana mo e leng gore go thata go itse gore e ne e le eng. A e ka tswa e ne e le motse o baagi ba one ba ileng ba palelwa ke go ithaopa? Fa e le gore motse oo o ne o le mo tseleng e Sisera a neng a tshaba ka yone, a gongwe baagi ba one ba ile ba palelwa ke go mo tshwara? Tota ke eng se se ka tswang se dirile gore ba se ka ba ithaopa fa Jehofa a ne a ba kopa go dira jalo? Kana e bile, batho ba le 10 000 ba metse e e gaufi le Merose ba ne ba ithaopela go ya ntweng. Akanya fela batho ba kwa Merose ba bona motlhabani yono fa a ntse a taboga mo mebileng ya bone a le nosi e bile a tshogile. Eno e ka bo e ne e le tshono e ntle ya gore ba nne le seabe mo go diragadiweng ga boikaelelo jwa ga Jehofa le gore a ba segofatse. Le fa go ntse jalo, ka nako eo ya botlhokwa fa ba ne ba na le tshono ya go dira sengwe, ba ne ba itshela moriti o o tsididi. Seo se ne se farologane le se Jaele a neng a se dira jaaka go tlhalosiwa mo ditemaneng tse di latelang tsa kgaolo eo.—Baatlh. 5:24-27.